Geneviève Fioraso

Geneviève Fioraso, nascuda lo 10 d'octobre de 1954 a Amians, es una femna politica francesa. Foguèt nomenada lo 16 de mai de 2012 dins lo govèrn de Jean-Marc Ayrault ministre de l'ensenhament superior e de la recèrca, deputada de la premièra circonscripcion d'Isèra dempuèi de junh de 2007 e membre del Partit Socialista.

Foguèt de 2008 a 2012 7 adjunta encargada de l'universitat, de la recerca, de l'economia e de las relacions internacionalas de la vila de Grenòble« Geneviève Fioraso, Ministra de la Recèrca », La Recherche, mai 2012, aprèp que foguèt adjunta a l’economia, a l'innovacion, al comèrci e a l'artisanat pendent lo precedent mandat, e 1 vicepresidenta de la Comunauta d'Aglomeradion Grenoble Alpes Métropole.

Foguèt tanben en 2003 presidenta directora generala de la Sem Minatec Entreprises.

 Origina e formacion 

Nascuda a Amians en 1954, darrièra d'una familha de sièis enfants, es maire de dos enfants (1986 e 1979)genevieve-fioraso.com.

Aprèp las classas preparatòrias literàrias obtenguèt doas mestresas (d'anglés e d'economia).

 Parcors professional e politica 

En 1975, comencèt per èsser professora d'angles e d'economia prèp de joves en dificultat. En 1979, daissèt l'ensenhament, per anar en Isèra, e venguèt encargada d’informacion e responsable de la documentacion de premsa al cabinet del cònsol màger de Grenòble, Hubert Dubedout, abans de venir en 1983 son assistenta parlamentària. De 1989 a 1995 participèt a l’equipa de direccion d’una start-up del CEA, Corys. Puèi, de 1999 a 2001, fondèt e dirigiguèt l’Agéncia regionala del numeric dins lo malhum de vilas de la region  Ròse-Aups. De 2001 a 2004 èra a mièg temps« Geneviève Fioraso ». Les échos, 5 de novembre de 2003 per France Télécom, encargada dels mercats emergents dins lo sector « Social & santat ».

A partir de 2003, foguèt tanben presidenta de l'Institut d'Administracion de las Entrepresas (IAE) de Grenòble, e ensenhèt a l'Institut d'Estudis Politics de París en 2011.

Sul plan politic participèt en 1985 a la campanha de las cantonalas amb Michel Destot e venguèt sa directritz de cabinet (economia e innovacion). En 2007, Geneviève Fioraso foguèt elegida deputada dins la 1 circonscripcion de l'Isèra. A l'Assemblada Nacionala, èra membra del Burèl del grop parlamentari Socialista, radical, ciutadan e divèrsas esquèrras, membra de la comission dels afars economics, de l'environament e del territòri e membre de l'Ofici parlamentari d'evaluacion de las causidas scientificas e tecnologicas. En 2009 e 2010, foguèt raportaira per avís dels budgèts « industria », « recèrca » e « desvolopament sostenable ». 

Lo 16 de mai de 2012, foguèt nomenada ministra de l'Ensenhament Superior e de la Recèrca dins lo govèrn de Jean-Marc Ayrault.

 Nòtas e referéncias 
<references>

 Vejatz tanben 

 Ligams extèrnes 

 Blòg de Geneviève Fioraso.
 Pagina oficiala sul site de l'assemblada nacionala
 Rapòrt parlamentari suls budgèts de l'Industria e de l'energia

Categoria:Personalitat del Partit Socialista (França)
Categoria:Naissença en 1954
Categoria:Govèrn de Jean-Marc Ayrault